CELEX: 32007R0932
Language: lv
Date: 2007-08-03 00:00:00
Title: Komisijas Regula (EK) Nr. 932/2007 ( 2007. gada 3. augusts ), ar ko groza Regulu (EK) Nr. 2375/2002 attiecībā uz II apakškvotu parastajiem kviešiem, ko ieved no Kanādas

4.8.2007   
            
            
               LV
            
            
               Eiropas Savienības Oficiālais Vēstnesis
            
            
               L 204/3
            
         
      KOMISIJAS REGULA (EK) Nr. 932/2007
   (2007. gada 3. augusts),
   ar ko groza Regulu (EK) Nr. 2375/2002 attiecībā uz II apakškvotu parastajiem kviešiem, ko ieved no Kanādas
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 12. panta 1. punktu,
   tā kā:
   
               (1)
            
            
               Eiropas Kopienas un Kanādas valdības nolīgumā par sarunu noslēgšanu atbilstīgi VVTT XXIV panta 6. punkta noteikumiem (2), kas apstiprināts ar Padomes Lēmumu 2007/444/EK (3), paredzēts par 853 tonnām palielināt Kanādai paredzēto parasto kviešu tarifa kvotu. Tāpēc II apakškvota parastajiem kviešiem, ko ieved no Kanādas, kā paredzēts Komisijas 2002. gada 27. decembra Regulā (EK) Nr. 2375/2002 par Kopienas tarifa kvotas atklāšanu un pārvaldīšanu parastajiem kviešiem, izņemot augstākā labuma parastos kviešus, no trešām valstīm un izņēmumiem no Padomes Regulas (EEK) Nr. 1766/92 (4), ir jāpalielina par 853 tonnām.
            
         
               (2)
            
            
               Licenču izdošana par daudzumiem, attiecībā uz kuriem pieprasījums iesniegts vēlāk nekā 2007. gada 16. aprīlī pulksten 13.00 (pēc Briseles laika) un kuri atbilst II apakškvotai, kā minēts Regulā (EK) Nr. 2375/2002, ir pārtraukta ar Komisijas 2007. gada 18. aprīļa Regulu (EK) Nr. 421/2007, ar ko nosaka piešķīruma koeficientu, kurš jāpiemēro ievešanas atļauju pieteikumiem, kas iesniegti saskaņā ar II apakškvotu laikā no 2007. gada 9. aprīļa līdz 2007. gada 16. aprīlim atbilstīgi Kopienas tarifa kvotai mīkstajiem kviešiem, izņemot augstas kvalitātes mīkstos kviešus, kura atvērta ar Regulu (EK) Nr. 2375/2002 (5). Palielinot Kanādai paredzēto parasto kviešu tarifa kvotu par 853 tonnām, stājoties spēkā šai regulai, ir jāatceļ minētā licenču izdošanas pārtraukšana.
            
         
               (3)
            
            
               Tādēļ attiecīgi jāgroza Regula (EK) Nr. 2375/2002 un (EK) Nr. 421/2007.
            
         
               (4)
            
            
               Šajā regulā paredzētie pasākumi ir saskaņā ar Labības pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 2375/2002 groza šādi.
   
               1)
            
            
               Regulas 2. panta 1. punktu aizstāj ar šādu:
               “1.   Atklāj tarifa kvotu 2 989 240 tonnu apmērā parastajiem kviešiem, uz kuriem attiecas KN kods 1001 90 99, izņemot augstākā labuma parastos kviešus.”;
            
         
               2)
            
            
               Regulas 3. panta 1. punkta otro ievilkumu aizstāj ar šādu:
               
                           “—
                        
                        
                           II apakškvota (sērijas numurs 09.4124): 38 853 tonnas Kanādai,”.
                        
                     
         2. pants
   Regulas (EK) Nr. 421/2007 1. panta 2. punktu svītro.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 3. augustā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 78. lpp. Regulā grozījumi izdarīti ar Regulu (EK) Nr. 735/2007 (OV L 169, 29.6.2007., 6. lpp.).
   
      (2)  OV L 169, 29.6.2007., 55. lpp.
   
      (3)  OV L 169, 29.6.2007., 53. lpp.
   
      (4)  OV L 358, 31.12.2002., 88. lpp. Regulā jaunākie grozījumi izdarīti ar Regulu (EK) Nr. 2022/2006 (OV L 384, 29.12.2006., 70. lpp.).
   
      (5)  OV L 102, 19.4.2007., 11. lpp.